લાંબા ગાળાના આયોજન માટે દીર્ઘ દ્રષ્ટીનો અભાવ હોવાથી કેટલાક અધિકારી અને પદાધિકારીઓ ટુંકાગાળાની નીતિ અપનાવી રહ્યા છે. અગાઉના સત્તાધિશો દ્વારા આ પદ્ધતિ અપનાવવામાં આવ્યા પછી કેટલાક સંજોગોમાં આગ લાગે ત્યારે કુવો ખોદવાની પદ્ધતિ શરૂ કરવી પડે તેવી સ્થિતિ છે. આ સ્થિતિનું નિર્માણ અગાઉ પણ અવારનવાર થયા પછી પાણીના મુદ્દે જે રીતે વ્યવસ્થિત આયોજન કરવું જોઇએ તે કરવા માટે હાલના અધિકારી અને પદાધિકારીઓ ક્યારે જાગશે તે એક પ્રશ્ન છે. ઉલ્લેખનીય છે કે, ભાજપમાં ચાલતી જુથબંધીને કારણે જુદા જુદા કામો પર તેની અસર જોવા મળી રહી છે. અનેકવિધ યોજનાઓ અંદરોઅંદરની ખટપટને કારણે ટલ્લે ચડી રહી છે.